— 104 — 



à obtenir ledict consentement au plus tost que j'auray envoyé 

 à Rome et auray mes bulles, pour sur icellés supplier l'Empe- 

 reur de me donner tel consentement que ses prédécesseurs 

 Empereurs ont tousjours donné par cy devant quand la cession 

 dudict archevesché est advenue semblable à celle que ledict 

 sieur de Besançon m'a faicte. J'ay bien sçeu que monsieur de 

 Rie, n'estant contant de ladicte résignation, essaye de m'y donner 

 empeschement par tous moyens que peult penser. Et pour cela 

 n'ay laissé d'envoyer à Rome, espérant bien que Nostre Sainct 

 Père aura esgard aux remontrances que je luy fais, et admettra 

 et expédiera toutes dépesches qui me seront sur ce nécessaires. 

 Et parce qu'en ceste attente je scay de combien vous me pouvés 

 ayder et favoriser, en tant qu'on me vouldroit donner quelque 

 traverse auprès de l'Empereur, je vous supplie, monsieur, m'y 

 faire office d'amy et croire qu'en auitre endroit où j'auray moyen 

 user de revanche, je vous y feray service et obéiray d'aussi bon 

 cueur que je me recommande bien humblement à vostre bonne 

 grâce, priant le Créateur vous donner, Monsieur, longue et heu- 

 reuse vie. Scey-sur-Sône, xvm e may 1566. 



Vostre bien humble et plus affectionné à vous faire service, 

 Cl. de Bauffremont, E. de Troyes. 



Monsieur de Chantonnet, ambassadeur pour le Roy en court 

 de l'Empereur. 



Jean de Bauffremont, seigneur de Clair vaux, à Thomas Perrenot 

 de Chantonay : Poligny, 20 mai 1566. 



Monsieur, monsieur de Besançon ayant prins délibéracion de 

 suyvir aultre vocation que ecclésiasticque, fait tant de bien et 

 honneur à Monsieur de Troyes, mon frère, que de le vouloir 

 pourveoir de son archevesché, et à cest effect a passé procura- 

 tion spéciale pour en faire résignation ès mains de Nostre Sainct 

 Père le Pape, devers la Sanctité duquel nous avons à cest effect 

 envoié. Mais pource que, comme nous avons entendu, il con- 

 vient obtenir placet de Sa Magesté Impériale, je vous prie tant 

 affectueusement qu'il m'est possible nous vouloir faire ce plaisir 

 et amitié de procurer et impétrer envers Sadicte Magesté l'ouc- 

 troy et concession dudict placet, et vous nous obligerez à jamais 



